Mientres l'Imperio román, s'alistoron en a Lechión romana os soldatos por primera vegata como soldatos profesionals, prestando-ie os suyos servicios por una luenga durada, y recibindo formación melitar ta cumplir millor con a suya misión. A prestación de servicio por os ciudadans romans se completaba con l'alistamiento de presonas que, encara que naixitas dentro d'as mugas de l'Imperio, no teneban a ciudadanía romana, que nomás adquiriban que en estar licenciatos, dimpués de 25 anyadas de servicio, esdevenindo os soldatos dimpués d'estar licenciatos un instrumento prencipal en a politica de latinización d'as poblacions conquiestas. Sindembargo, nomás qui teneba ciudadanía romana (u latina) prestaba o suyos servicios en a Lechión, prestando servicios a resta en unidatz especials ditas auxiliars, a ormino de Caballería en as ditas Alae.